पाएं अपने शहर की ताज़ा ख़बरें और फ्री ई-पेपरडाउनलोड करें
जानलेवा रूप धारण कर चुका कोरोना से बचने के लिए हर कोई वैक्सीन लगवाना चाहता है। इसी के तहत शनिवार दोपहर तीन बजे बांगड़ अस्पताल के सखी सेंटर के निकट 18 सक 44 वर्ष तक के युवाओं को वैक्सीन लगाने के शिविर शुरू हुआ।
यहां टीका लगाने के लिए युवाओं की कतार रही। हर कोई टीका लगाकर कोरोना से खुद को काफी हद तक सुरक्षित रखना चाहता था। यहां कोई पति के साथ तो को भाई के साथ टीका लगाने पहुंचे। आलम यह था कि केन्द्र के बाहर तक टीका लगवाने वालों की कतार लगी रही। सभी ने ऑनलाइन टीकाकरण का रजिस्ट्रेशन करवाया था।
पहले दिन 150 को लगा टीका
जिला आरसीएच अधिकारी डॉ उजमा जबीन ने बताया कि शनिवार को पहले दिन 150 लोगों को वैक्सीन लगाई गई। आने वाले दिनों में शिविरों की संख्या बढ़ाई जाएगी। उन्होंने बताया कि फिलहाल एक ही शिविर आयोजित किया जा रहा हैं।
पहला टीका लगा कुसुम शर्मा को
18 वर्ष से अधिक आयु वर्ग के लोगों के लिए शनिवार को शुरू हुए टीकाकरण शिविर में पहला टीका आदर्श नगर की कुसुम शर्मा को लगा। कुसुम ने बताया कि टीका लगाकर उसे अच्छा लग रहा हैं। जानलेवा कोरोना से बचना हैं इसलिए टीका तो लगाना ही था।
पति-पत्नी साथ पहुंचे टीका लगाने, सरकार को धन्यवाद
शहर के तिलक नगर निवासी अंकित कवाड़ अपनी पत्नी दिव्या कवाड़ के साथ वैक्सीन लगवाने पहुंचे। उन्होंने सरकार का धन्यवाद देते हुए कहा कि सरकार ने हम युवाओं के बारे में सोचा तथा निशुल्क टीका लगाया जा रहा है जो खुशी की बात है।
कोरोना को हराना हैं इसलिए टीका लगवाया
शहर के वीडी नगर निवासी अमन काटेड़ अपनी सिस्टर हर्षिता काटेड़ के साथ शनिवार को कोविड वैक्सीन लगवाने पहुंचे। उन्होंने बताया कि जानलेवा कोरोना से बचने के लिए टीकाकरण करवाना जरूरी है इसलिए ऑनलाइन रजिस्ट्रेशन करवाया था।
आप भी कोविड वैक्सीन लगवाना चाहते हैं तो www.cowin.gov.in पर करें रजिस्ट्रेशन।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn